Posodobitev seznama dovoljenj za prebivanje iz člena 2(16) Uredbe (EU) 2016/399 Evropskega parlamenta in Sveta o Zakoniku Unije o pravilih, ki urejajo gibanje oseb prek meja (Zakonik o schengenskih mejah) (1)

(2019/C 46/05)

Objava seznama dovoljenj za prebivanje iz člena 2(16) Uredbe (EU) 2016/399 Evropskega parlamenta in Sveta z dne 9. marca 2016 o Zakoniku Unije o pravilih, ki urejajo gibanje oseb prek meja (Zakonik o schengenskih mejah) (2), temelji na informacijah, ki jih Komisiji sporočijo države članice v skladu s členom 39 Zakonika o schengenskih mejah (kodifikacija).

Poleg objave v Uradnem listu Evropske unije je na voljo mesečna posodobitev na spletnih straneh Generalnega direktorata za migracije in notranje zadeve.

ROMUNIJA

Zamenjava informacij, objavljenih v UL C 77, 15.3.2014.

SEZNAM DOVOLJENJ ZA PREBIVANJE, KI JIH IZDAJO DRŽAVE ČLANICE

I. Dovoljenja za prebivanje, izdana v skladu z enotno obliko, določeno z Uredbo Sveta (ES) št. 1030/2002, kakor je bila nazadnje spremenjena

1. PERMIS DE ȘEDERE PE TERMEN LUNG (dovoljenje za dolgotrajno prebivanje)

Ta dokument izdeluje romunska družba Compania Națională Imprimeria Națională S.A. (nacionalna tiskarna). Dovoljenje za dolgotrajno prebivanje je osebni dokument, izdan osebam, ki pridobijo pravico do dolgotrajnega prebivanja za obdobje 10 let (za tujce, ki so družinski člani romunskih državljanov), za druge kategorije tujcev pa za obdobje 5 let.

V primeru dovoljenj za dolgotrajno prebivanje, izdanih osebam s pravico do dolgotrajnega prebivanja, pridobljeno na podlagi predhodno izdane modre karte EU, se vpiše navedba, da je imetnik „Fost posesor de Carte albastră a UE“ (nekdanji imetnik modre karte EU).

V primeru dovoljenj za dolgotrajno prebivanje, izdanih upravičencem do mednarodne zaščite v Romuniji, se vpiše „Protecţie internaţională acordată de RO la [data]“ (Mednarodna zaščita, ki jo je dne [datum] priznala RO).

2. PERMIS DE ȘEDERE TEMPORARĂ (dovoljenje za začasno prebivanje)

Ta dokument izdeluje Imprimeria Naţională. Velja od 1 do 5 let, odvisno od namena izdaje dokumenta. Gre za osebni dokument, ki se izda tujcem, ki jim je bila priznana ali podaljšana pravica do prebivanja, ali tujcem, ki jim je bila priznana mednarodna zaščita. Velja 3 leta za osebe s statusom begunca in 2 leti za upravičence do subsidiarne zaščite.

V primeru teh dovoljenj za prebivanje se v rubriko „tipul permisului“ (Vrsta dovoljenja) vnese „Permis de ședere temporară“ (Dovoljenje za začasno prebivanje), v rubriki „Observaţii“ (Opombe) pa se navede zaznamek glede namena bivanja: „activități economice“ (gospodarske dejavnosti), „activități profesionale“ (poklicne dejavnosti), „activități comerciale“ (poslovne dejavnosti), „studii (doctorand / elev / masterand / resident / specializare / student / student an pregătitor)“ (študij (doktorand / učenec ali dijak / magistrand / specializant (študent medicine) / specializant / študent / študent pripravljalnega letnika)), „alte calități studii – absolvent“ (drug s študijem povezan status – nedavno diplomiral), „reîntregirea familiei“ (združitev družine), „activități religioase“ (verske dejavnosti), „activități de cercetare științifică“ (znanstvenoraziskovalne dejavnosti), „alte scopuri (tratament medical / administrator/formare profesională / voluntariat / apatrid de origine română)“ (drugi nameni (medicinska oskrba / administrator / poklicno usposabljanje / prostovoljstvo / oseba brez državljanstva s poreklom iz Romunije)), ki mu sledi osebna identifikacijska številka.

V rubriko „Opombe“ se lahko vnese tudi navedba „drept de muncă“ (pravica do dela), kadar ima imetnik dovoljenja za prebivanje pravico delati na ozemlju Romunije.

V primeru dokumentov, izdanih tujcem, ki jim je bila priznana oblika mednarodne zaščite v Romuniji, se lahko v rubriki „Observații“ (Opombe) navede namen bivanja „Refugiat“ (begunec) – veljavnost 3 leta ali „Protecție subsidiară“ (subsidiarna zaščita) – veljavnost 2 leti, ki mu sledi osebna identifikacijska številka.

3. CARTEA ALBASTRA A UE (modra karta EU) – v skladu z Direktivo 2009/50

Ta dokument izdeluje Imprimeria Naţională. Gre za osebni dokument z obdobjem veljavnosti do 2 let, ki se izda tujcem, ki jim je bila pravica do začasnega prebivanja podaljšana za namene dela, ki ga bodo opravljali kot visoko kvalificirani delavci, ali jim je bila ta pravica priznana, ne da bi morali pridobiti vizum. V rubriko „tipul permisului“ (Vrsta dovoljenja) se vnese navedba „carte albastră a UE“ (modra karta EU) ter v rubriko „Observații“ (Opombe) navedba „înalt calificat“ (visoko kvalificiran) in „drept de muncă“ (pravica do dela). Dokument dokazuje, da ima tujec, ki je visoko kvalificirani delavec, pravico do prebivanja in dela na ozemlju Romunije.

4. PERMIS UNIC (Enotno dovoljenje)

Gre za osebni dokument, ki ga tujcu izda generalni inšpektorat za priseljevanje in potrjuje pravico do bivanja in dela na ozemlju Romunije.

V primeru tujca s pravico do začasnega prebivanja za namene dela se v rubriko „tipul de permis“ (Vrsta dovoljenja) vnese „permis unic“ (enotno dovoljenje) in v rubriko „observații“ (Opombe) navedba „drept de muncă“ (pravica do dela) (v primeru sezonskih delavcev tudi izraz „sezonier“ (sezonsko)).

5. PERMIS DE ȘEDERE ÎN SCOP DE DETAȘARE (dovoljenje za prebivanje za namene napotitve)

Ta osebni dokument izda generalni inšpektorat za priseljevanje tujcem, ki jim je bilo začasno prebivanje podaljšano za namene napotitve ali jim je bila ta pravica priznana, ne da bi morali pridobiti vizum. Dokument izkazuje pravico do prebivanja in dela na ozemlju Romunije za namene napotitve.

Pravica do prebivanja se podaljša za obdobje do največ enega leta v obdobju 5 let od datuma predložitve vloge za podaljšanje pravice do prebivanja.

V primeru tujca s pravico do začasnega prebivanja za namene napotitve se v rubriko „tipul de permis“ (Vrsta dovoljenja) vnese navedba „permis de ședere în scop de detașare“ (dovoljenje za prebivanje za namene napotitve) in „drept de muncă“ (pravica do dela).

To dovoljenje za prebivanje se izda tujcem, ki so pridobili pravico do prebivanja za namene napotitve kot delavci, premeščeni znotraj podjetja; v rubriko „tipul de permis“ (Vrsta dovoljenja) se vnese navedba „permis ICT“ (dovoljenje za osebe, premeščene znotraj podjetja) in v rubriko „observații“ (Opombe) navedba „drept de muncă“ (pravica do dela) z dodatnim zaznamkom „ICT“.

V primeru dovoljenj za prebivanje, izdanih tujcem s pravico do prebivanja za namene napotitve kot dolgotrajno mobilni delavci, premeščeni znotraj podjetja, se v rubriko „tipul de permis“ (Vrsta dovoljenja) vnese navedba „permis mobile ICT“ (dovoljenje za mobilne osebe, premeščene znotraj podjetja) in v rubriko „observații“ (Opombe) navedba „drept de muncă“ (pravica do dela) z dodatnim zaznamkom „mobile ICT“ (mobilna oseba, premeščena znotraj podjetja).

II. Dovoljenja za prebivanje (potrdila o prijavi / dovoljenja za prebivanje), izdani v skladu z Direktivo 2004/38 (nimajo enotne oblike)

1. CERTIFICAT DE ÎNREGISTRARE (potrdilo o prijavi)

Ta dokument, ki je natisnjen na eno stran zaščitenega papirja, se izda državljanom držav članic Evropske unije ali Evropskega gospodarskega prostora in državljanom Švicarske konfederacije, ki imajo pravico do prebivanja v Romuniji več kot 3 mesece.

Velja 5 let od datuma izdaje. Na zahtevo se potrdilo o prijavi lahko izda za obdobje, krajše od 5 let, vendar ne krajše od enega leta.

2. CARTE DE REZIDENȚĂ PENTRU MEMBRUL DE FAMILIE AL UNUI CETĂȚEAN AL UNIUNII (dovoljenje za prebivanje družinskega člana državljana unije)

Tovrstna izkaznica (natisnjena na eni strani) se izda tujcem, ki so družinski člani državljanov držav članic Evropske unije ali Evropskega gospodarskega prostora in imajo pravico do prebivanja v Romuniji več kot 3 mesece.

To dovoljenje za prebivanje velja do 5 let od datuma izdaje, vendar ne dlje od obdobja prebivanja državljana Evropske unije, s katerim je imetnik v sorodu.

3. CARTE DE REZIDENȚĂ PENTRU MEMBRUL DE FAMILIE AL UNUI CETĂȚEAN AL CONFEDERAȚIEI ELVEȚIENE (dovoljenje za prebivanje družinskega člana državljana Švicarske konfederacije)

Tovrstna izkaznica (natisnjena na eni strani) se izda tujcem, ki so družinski člani državljanov Švicarske konfederacije in imajo pravico do prebivanja v Romuniji več kot 3 mesece.

To dovoljenje za prebivanje velja do 5 let od datuma izdaje, vendar ne dlje od obdobja prebivanja državljana Švicarske konfederacije, s katerim je imetnik v sorodu.

4. CARTE DE REZIDENȚĂ PERMANENTĂ (dovoljenje za stalno prebivanje)

Tovrstna izkaznica (natisnjena na eni strani) se izda državljanom držav članic Evropske unije ali Evropskega gospodarskega prostora in državljanom Švicarske konfederacije, ki imajo pravico do stalnega prebivanja v Romuniji.

Velja 10 let, razen za dokumente, ki se izdajo osebam, mlajšim od 14 let, ki veljajo 5 let od datuma izdaje.

5. CARTE DE REZIDENȚĂ PERMANENTĂ PENTRU MEMBRUL DE FAMILIE AL UNUI CETĂȚEAN AL UNIUNII (dovoljenje za stalno prebivanje družinskega člana državljana EU)

Tovrstna izkaznica (natisnjena na eni strani) se izda tujcem, ki so družinski člani državljanov držav članic Evropske unije ali Evropskega gospodarskega prostora, ki imajo pravico do stalnega prebivanja v Romuniji.

Velja 10 let, razen za dokumente, ki se izdajo osebam, mlajšim od 14 let, ki veljajo 5 let od datuma izdaje.

6. CARTE DE REZIDENȚĂ PERMANENTĂ PENTRU MEMBRUL DE FAMILIE AL UNUI CETĂȚEAN AL CONFEDERAȚIEI ELVEȚIENE (dovoljenje za stalno prebivanje družinskega člana državljana švicarske konfederacije)

Tovrstna izkaznica (natisnjena na eni strani) se izda tujcem, ki so družinski člani državljanov Švicarske konfederacije, ki imajo pravico do stalnega prebivanja v Romuniji.

Velja 10 let, razen za dokumente, ki se izdajo osebam, mlajšim od 14 let, ki veljajo 5 let od datuma izdaje.

Seznam prejšnjih objav

(1) Glej seznam prejšnjih objav na koncu dokumenta.

(2) UL L 77, 23.3.2016, str. 1.